HR Službeni list Europske unije C 155/11

Objava zahtjeva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2016/C 155/08)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

JEDINSTVENI DOKUMENT

„ORIEL SEA MINERALS”

EU br.: IE-PDO-0005-01319 – 26.2.2015.

ZOZP ( ) ZOI ( X )

1. Naziv

„Oriel Sea Minerals”

2. Država članica ili treća zemlja

Irska

3. Opis poljoprivrednog ili prehrambenog proizvoda

3.1. Vrsta proizvoda

Razred 2.6. Sol

3.2. Opis proizvoda na koji se odnosi naziv iz točke 1.

„Oriel Sea Minerals” naziv je koncentriranih minerala iz morske soli u tekućem stanju prikupljenih u zaljevu Port Oriela, Clogherhead, Drogheda, County Louth, Irska. Radi se o prozirnoj koncentriranoj mješavini makrominerala i minerala u tragovima u blago viskoznom tekućem stanju (ponekad je svijetložute boje ovisno o tome u koje doba godine su minerali prikupljeni). Ne sadrži aditive. Tekstura joj je na dodir uljasta iako u njoj nema ulja. Viskoznost morskih minerala iznosi 4,00 – 5,15 mPa·s na temperaturi od 25 C i pri brzini okretaja od 50 o/min (+/- 10 %). Zbog koncentriranog tekućeg oblika ova se mješavina može razrijediti u većini napitaka, sokova ili običnoj vodi u omjeru između 100: 1 i 1 000: 1, ovisno o potrebi.

Minerali i elementi u tragovima zbog tekućeg su oblika u osnovnom ioniziranom stanju (prije nego što se vežu ligandima poput sulfata, citrata, oksida itd.). Upotrijebljeni sustav društvu Oriel omogućuje vađenje ovih minerala iz morske vode i njihovu koncentraciju.

Kada se minerali uzimaju u koncentriranom stanju, imaju snažan, mineralno slani okus, međutim, kada se u pravilnom omjeru razrijede u vodi, soku ili drugom napitku, rasprše se i ne ostavljaju gotovo nikakav naknadni okus. „Oriel Sea Minerals” odličan su dodatak prehrani koji, preko vode ili tekućine, tijelu pruža savršeno uravnoteženi odnos i omjer minerala, čime se poboljšavaju učinkovitost apsorpcije i prehrambene dobiti.

Potvrda o analizi za minerale „Oriel Sea Minerals”. Podaci za „Oriel Sea Minerals” mogu odstupati za +/- 10 % u odnosu na tablicu u nastavku.

Analiza proizvoda „Oriel Sea Minerals” Testiranje: ICP MS Oriel Sea Minerals ml/l H2O Voda Manje od 58 % masenog udjela Mg Magnezij Manje od 60 ml/l Na Natrij Manje od 23 ml/l K Kalij Manje od 20 ml/l B Bor Manje od 200 ml/l Ca Kalcij Manje od 70 ml/l Ni Nikal Manje od 2,31 ml/l Cu Bakar Manje od 1,45 ml/l Sr Stroncij Manje od 1,21 ml/l Mo Molibden Manje od 0,5 ml/l Fe Željezo Manje od 0,5 ml/l Zn Cink Manje od 0,5 ml/l Al Aluminij Manje od 0,5 ml/l Mn Mangan Manje od 0,23 ml/l Cd Kadmij U tragovima Cr Krom U tragovima Se Selenij U tragovima Pb Olovo U tragovima Co Kobalt U tragovima Tl Talij U tragovima Be Berilij U tragovima

3.3. Hrana za životinje (samo za proizvode životinjskog podrijetla) i sirovine (samo za prerađene proizvode)

Morski minerali prikupljeni prirodnim putem iz Irskog mora.

3.4. Posebni proizvodni postupci koji se moraju provesti na određenom zemljopisnom području

Koraci u proizvodnji i postupci:

Svi postupci prikupljanja, isparavanja, odvajanja i kristalizacije provode se na predviđenom području u kontroliranim i nadziranim uvjetima kako bi se osigurala ujednačenost krajnjih proizvoda. To obuhvaća:

— pumpanje i filtraciju morske vode kroz sustav za filtraciju,

— uklanjanje većine morske soli nakon koncentracije slane vode u zatvorenom sustavu pod tlakom,

— koncentraciju morskih minerala u sustavu pod visokim tlakom,

— prikupljanje koncentriranih morskih minerala.

3.5. Posebna pravila za rezanje, ribanje, pakiranje itd. proizvoda na koji se odnosi registrirani naziv

—

3.6. Posebna pravila za označivanje proizvoda na koji se odnosi registrirani naziv

—

4. Sažeta definicija zemljopisnog područja

Port Oriel, Clogherhead, nalazi se na sjeverozapadnoj strani rta Clogher Head koji prodire u dubokomorske predjele. Konkretno ograničeno područje proteže se od južnog vrha Clogher Heada, to jest sjeverne zemljopisne širine 53.79497 i zapadne zemljopisne dužine -6.21778, odnosno sjeverne zemljopisne širine 53°47′42″ i zapadne zemljopisne dužine 6°13′04″, do sjevernog kraja Dunany Pointa, to jest sjeverne zemljopisne širine 53.86144 i zapadne zemljopisne dužine -6.23838, odnosno sjeverne zemljopisne širine 53°51′41″ i zapadne zemljopisne dužine 6°14′18″. Udaljenost od pet nautičkih milja unutar razvrstanih proizvodnih područja za žive školjkaše u zaljevu Dundalk iz 2013., oznaka područja LH-DB-DB, kako ju je izdalo Tijelo za zaštitu pomorskih ribolovnih područja (The Sea Fisheries Protection Authority).

5. Povezanost sa zemljopisnim područjem

Minerali „Oriel Sea Minerals” karakteristični su po svojem podrijetlu u pogledu omjera minerala, njihove ravnoteže, okusa i izgleda. Kao što na grožđe utječu teroar i vremenske prilike, tako na minerale „Oriel Sea Minerals” utječu dubokomorske struje, čistoća vode i udio minerala u vodi na toj lokaciji te postupak proizvodnje, održavanja i isticanja tih obilježja.

Prikupljanje morske soli u toj regiji provodi se već stoljećima. Sljedeći je navod iz časopisa „County Louth Archaelogical and Historical Journal”. „Dana 28. siječnja 1667. vikont Dungannon iznajmio je komad zemlje blizu vašega grada Carlingfordea za podizanje tvornice soli proizvođaču soli pukovniku Cookeu iz Chiswicka u Middlesexu”. Već stotinama godina Port Oriel poznat je kao mjesto s vodama bogatima ribom gdje stanovnici love dubokomorsku ribu izravno sa stijena ili iz luke. Sol je bila ključni sastojak za čuvanje ribe iskrcane u luku za potrošnju, skladištenje i daljnji prijevoz do tržnice. (Područje s oznakom „pt mp 16 pm” u blizini ulice Newry Street na karti iz 1797. sadržavalo je solanu, a zabilježene su i lokalne informacije o slanim vratima/vratima ustave.)

Golfska struja teče uz zapadnu obalu Irske, a kad se susretne s hladnijim vodama Norveškog mora, kreće se uz sjeverni i sjeveroistočni dio obale prema konačnom odredištu, pet milja iza zaljeva u Port Orielu. Na tom mjestu struja prestaje teći jer se susreće sa znatnim pritokom rijeke Boyne (druga po veličini rijeka u Irskoj).

Port Oriel nalazi se na sjeverozapadnoj strani rta Clogher Head koji prodire u dubokomorske predjele. Ispitivanjem je utvrđeno da je salinitet te vode usporediv sa salinitetom koji obično ima samo dubokomorska voda. Taj visoki salinitet povezuje se s neuobičajenim dubokomorskim strujama Golfske struje na tom području. Voda u Port Orielu u ispitivanjima je dosljedno imala gustoću od 3,5 % do 3,6 %, što je karakteristično za dublje vode.

Irski pomorski institut (The Marine Institute of Ireland) već mnogo godina za vodu u Port Orielu dodjeljuje ocjenu „A” u pogledu međunarodne kvalitete za školjkaše, a ona označava najčišće more. Vađenje dagnji, kućica, rakova, jastoga i šljanki važna je industrijska grana u zaljevu Port Oriela i oko njega, a bogatstvo školjkašima te vode doprinosi i njezinoj visokoj kvaliteti te sadržaju minerala. To se područje nalazi unutar jednog od razvrstanih proizvodnih područja za žive školjkaše u zaljevu Dundalk iz 2014., oznaka područja LH-DB-DB, kako ju je izdalo Tijelo za zaštitu pomorskih ribolovnih područja za kućice i šljanke.

Pozitivna obilježja minerala „Oriel Sea Minerals” izravno su povezana s neuobičajenim dubokomorskim strujama na toj zemljopisnoj lokaciji, s visokim udjelom minerala koji nije uobičajen za tako plitke vode, sa strujama Golfske struje te s plimom i osekom koje se kreću uz sjevernu obalu Irske u veći zaljev Dundalk, a zatim i u zaljev Port Oriela. Ta visokokvalitetna voda s visokim udjelom minerala zatim se prikuplja i obrađuje postupkom u kojemu ne dolazi u dodir sa zrakom, tlom ili ljudskim utjecajem sve dok ne postane koncentrirani spoj bogat mineralima.

Sažetak:

Proizvedeni morski minerali karakteristični su po svojem podrijetlu, koje je izravno povezano sa salinitetom, kvalitetom i udjelom minerala u vodi u ovoj regiji. To se odražava u omjeru, ravnoteži, kvaliteti i čistoći mineralnih sastojaka u mineralima „Oriel Sea Minerals”.

Upućivanje na objavu specifikacije

(članak 6. stavak 1. drugi podstavak ove Uredbe)

http://www.agriculture.gov.ie/gi/pdopgitsg-protectedfoodnames/products/

(1) SL L 343, 14.12.2012., str. 1.